[pic] | EVROPSKA KOMISIJA |

Bruselj, 14.6.2010

COM(2010)312 konč.

2010/0170 (NLE)

Predlog

SKLEP SVETA

o finančnih prispevkih držav članic za financiranje Evropskega razvojnega sklada (drugi obrok za leto 2010)

OBRAZLOŽITVENI MEMORANDUM

V skladu s členom 57(3) finančne uredbe za 10. ERS se ta predlog nanaša na:

znesek drugega obroka prispevkov za leto 2010 („n+1“ v smislu stalnih postopkov, določenih v navedenem členu).

V skladu s členom 57(7) finančne uredbe za 10. ERS je v okviru vsakega od teh zneskov natančno določen znesek, ki ga upravlja Komisija, in znesek, ki ga upravlja EIB.

V skladu s členom 145 finančne uredbe za 10. ERS je EIB Komisiji sporočila posodobljene ocene obveznosti in plačil za instrumente, ki jih upravlja.

V skladu s členom 57(3) finančne uredbe za 10. ERS mora Svet o tem predlogu odločiti najpozneje v 21 koledarskih dneh po predstavitvi predloga s strani Komisije, države članice pa morajo plačati drugi obrok najpozneje v 21 koledarskih dneh po datumu, ko so bile uradno obveščene o odločitvi Sveta.

Finančna uredba za 10. ERS v členu 58(2) določa, da se pri pozivih za prispevke najprej porabijo zneski, določeni v prejšnjih ERS, in sicer eden za drugim. Pri pozivih, na katere se nanaša ta predlog, gre zato za zneske iz 9. ERS.

Poleg tega je treba opozoriti, da finančna uredba za 10. ERS v členu 60(1) določa, da mora država članica, ki ni pravočasno plačala obroka prispevka, plačati obresti za neplačani znesek; način plačila obresti ureja isti člen.

2010/0170 (NLE)

Predlog

SKLEP SVETA

o finančnih prispevkih držav članic za financiranje Evropskega razvojnega sklada (drugi obrok za leto 2010)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju notranjega sporazuma med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti v okviru finančnega protokola Sporazuma o partnerstvu med afriškimi, karibskimi in pacifiškimi državami ter Evropsko skupnostjo in njenimi državami članicami, ki je bil podpisan v Cotonouju (Benin) 23. junija 2000, in o dodelitvi finančne pomoči za čezmorske države in ozemlja, za katere se uporablja Četrti del Pogodbe ES[1], ter zlasti člena 10(1) navedenega sporazuma,

ob upoštevanju notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči čezmorskim državam in ozemljem, za katere se uporablja Četrti del Pogodbe ES[2], ter zlasti člena 7 navedenega sporazuma,

ob upoštevanju finančne uredbe z dne 18. februarja 2008, ki se uporablja za 10. Evropski razvojni sklad (v nadaljnjem besedilu: finančna uredba za 10. Evropski razvojni sklad)[3], in zlasti člena 57(3) Uredbe,

ob upoštevanju predloga Evropske komisije[4],

ob upoštevanju naslednjega:

(1) Finančna uredba za 10. Evropski razvojni sklad (v nadaljnjem besedilu: ERS) v členu 58(2) določa, da se pri pozivih za prispevke najprej porabijo zneski, določeni v prejšnjih ERS. Zato je treba zahtevati sredstva iz 9. ERS.

(2) V skladu s členom 145 finančne uredbe za 10. ERS je Evropska investicijska banka sporočila Komisiji posodobljene ocene obveznosti in plačil za instrumente, ki jih upravlja.

(3) Finančna uredba za 10. ERS v členu 157 določa, da se postopek iz členov 57 do 61 prvič uporabi v letu 2009. V skladu s tem postopkom Komisija predstavlja predlog, ki določa zneske drugega obroka prispevkov za leto 2010. Za zdaj ocene letnih potreb ne zahtevajo pregleda letnega zneska vsakoletnega prispevka –

SPREJEL NASLEDNJI SKLEP:

Člen 1

Prispevki, ki jih države članice nakažejo Komisiji in Evropski investicijski banki v okviru drugega obroka za leto 2010 za financiranje ERS, so prikazani v razpredelnici v prilogi k temu sklepu.

Člen 2

Ta sklep se uporablja od datuma sprejetja.

Člen 3

Ta sklep je naslovljen na države članice, ki prispevajo k 9. ERS.

V Bruslju,

Za Svet

Predsednik

PRILOGA

Drugi obrok za leto 2010 (v EUR)

Država članica | % | za EIB | za Komisijo | Skupaj |

Nemčija | 23,36 | 28 032 000 | 280 320 000 | 308 352 000 |

Belgija | 3,92 | 4 704 000 | 47 040 000 | 51 744 000 |

Danska | 2,14 | 2 568 000 | 25 680 000 | 28 248 000 |

Španija | 5,84 | 7 008 000 | 70 080 000 | 77 088 000 |

Francija | 24,30 | 29 160 000 | 291 600 000 | 320 760 000 |

Grčija | 1,25 | 1 500 000 | 15 000 000 | 16 500 000 |

Irska | 0,62 | 744 000 | 7 440 000 | 8 184 000 |

Italija | 12,54 | 15 048 000 | 150 480 000 | 165 528 000 |

Luksemburg | 0,29 | 348 000 | 3 480 000 | 3 828 000 |

Nizozemska | 5,22 | 6 264 000 | 62 640 000 | 68 904 000 |

Portugalska | 0,97 | 1 164 000 | 11 640 000 | 12 804 000 |

Združeno kraljestvo | 12,69 | 15 228 000 | 152 280 000 | 167 508 000 |

Avstrija | 2,65 | 3 180 000 | 31 800 000 | 34 980 000 |

Finska | 1,48 | 1 776 000 | 17 760 000 | 19 536 000 |

Švedska | 2,73 | 3 276 000 | 32 760 000 | 36 036 000 |

SKUPAJ | 100,00 | 120 000 000 | 1 200 000 000 | 1 320 000 000 |

[1] UL L 317, 15.12.2000, str. 355.

[2] UL L 247, 9.9.2006, str. 32.

[3] UL L 78, 19.3.2008, str. 1.

[4] UL C …, …, str. …